ROMÂNIA

JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE
privind aprobarea Studiului de Fezabilitate și a indicatorilor tehnico-economici aferenți obiectivului „Dotare cu aparatură medicală și mobilier medical a Spitalului Județean de Urgență Bistrița”
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 30 consilieri județeni;

Având în vedere:
- expunerea de motive nr. IX/7206 din 8 mai 2015 a preşedintelui Consiliului Judeţean Bistriţa-Năsăud;
- raportul comun nr. 7968 din 20 mai 2015 al Direcţiei dezvoltare durabilă și Direcției economice din cadrul Consiliului Județean Bistrița-Năsăud;
- Studiul de Fezabilitate aferent obiectivului „Dotare cu aparatură medicală și mobilier medical a Spitalului Județean de Urgență Bistrița-Năsăud” elaborat de către S.C. MICOSTY PROIECT S.R.L. Botoşani, înregistrat la Consiliului Județean Bistrița-Năsăud cu nr. IV/5034 din 26.03.2015;
- avizul favorabil nr. 10/23.04.2015 al Consiliului Tehnico-Economic din cadrul Consiliului Județean Bistrița-Năsăud pentru „Dotare cu aparatură medicală și mobilier medical a Spitalului Județean de Urgență Bistrița”, faza de proiectare studiu de fezabilitate;
- prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare;

- Hotărârea Guvernului României nr. 28 din 9 ianuarie 2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

- Ordinul ministrului dezvoltării, lucrărilor publice şi locuinţelor nr. 863 din 2 iulie 2008 pentru aprobarea „Instrucţiunilor de aplicare a unor prevederi din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii”, cu modificările şi completările ulterioare;

· raportul nr.IBa/8428 din 27.05.2015 al Comisiei economice;

· raportul nr.IBa/8430 din 27.05.2015 al Comisiei de urbanism. 

În temeiul prevederilor art. 45 alin. (2), art. 91 alin. (1), lit. b) şi lit. d), alin. (3), lit. f),  art. 97, art. 126 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1. Se aprobă Studiul de Fezabilitate al proiectului „Dotare cu aparatură medicală și mobilier medical a Spitalului Județean de Urgență Bistrița”, elaborat de către S.C. MICOSTY PROIECT S.R.L. Botoşani, cuprins în anexa nr. 1 la prezenta hotărâre.
Art.2. (1) Se aprobă Indicatorii tehnico-economici ai proiectului „Dotare cu aparatură medicală și mobilier medical a Spitalului Județean de Urgență Bistrița”, cuprinşi în anexa nr. 2 la prezenta hotărâre.
(2) Finanțarea obiectivului de investiții „Dotare cu aparatură medicală și mobilier medical a Spitalului Județean de Urgență Bistrița” se va face din fonduri europene.
Art.3. Anexele nr.1 şi nr.2 fac parte integrantă din prezenta hotărâre.
Art.4. Prezenta hotărâre a fost adoptată cu un număr de 29 voturi « pentru ».
Art.5. Cu ducerea la îndeplinire a prevederilor prezentei hotărâri se încredinţează Direcţia dezvoltare durabilă din cadrul Consiliului Județean Bistrița-Năsăud.
Art.6. Prezenta hotărâre se comunică de către Serviciul administraţie şi relaţii publice cu:

- Compartiment Cabinet președinte;
- Administratorul public al județului;
- Direcția dezvoltare durabilă;
- Spitalul Județean de Urgență Bistrița;
- Instituţia Prefectului judeţului Bistriţa-Năsăud.
PREŞEDINTE,
EMIL RADU MOLDOVAN

